એક જ સંતાન હોવું જોઇયે એવું માનતા માતા પિતા તેમના બાળકનો ઉછેરમાં કૈંક ચૂકી જાય છે, આજે જ્યારે એક જ બાળક હોય ,ને તે પણ વિભક્ત કુટુંબમાં ઉછરતું હોય ત્યારે એ બાળકમાં સંઘ ભાવના નો અભાવ રહેવાનો જ. બે ત્રણ ભાઈ બહેનોની વચ્ચે ઉછરેલા બાળકને ખબર હોય છે કે કેવી રીતે ક્યારેક આપણું મનગમતું ન થાય તો ચલાવી લેવું પડે.કોઈ પણ વસ્તુની ફરિયાદ કરતાં પહેલા એના પ્રતિભાવો કેવા હશે એનો ખ્યાલ એ બાળકોને જલ્દી આવી જાય છે. બધી જ માગણીઓ સંતોષાશે નહીં જ એ વાતનો ખ્યાલ તેમણે મૂકતાં પહેલા જ હોય છે. અહિયાં તફાવત દર્શન કરાવવા પાછળનો ઉદ્દેશ આપણું પોતાનું આત્મમંથન કરવાનો છે.